
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,
рег. 8121р-9335 екз. № 1
08.06.2020 г.
ОБЯВЛЕНИЕ

На основание чл. 10а, ал. 2 от Закона за държавния служител, чл. 14, ал. 1 от Наредбата за провеждане на конкурсите и подбора при мобилност на държавни служители и заповед рег. № 8121К–4385/09.03.2020 г. на министъра на вътрешните работи в качеството си на орган по назначаването, обявявам конкурс за заемане на 1 (една) вакантна длъжност 

МЛАДШИ ЕКСПЕРТ 
(Управление на собствеността и социални дейности) в сектор „Финансово осигуряване, управление на собствеността и социални дейности“ към отдел „Административен“ при Областна дирекция на МВР – София,  длъжностно ниво: 11, съгласно Класификатора на длъжностите в администрацията, наименование на длъжностното ниво: експертно ниво – 7.
I. Минимални и специфични изисквания за заемане на длъжността:

1. Кандидатите да отговарят на изискванията по чл. 7 от ЗДСл;

 2. Минимална образователно-квалификационна степен „Професионален бакалавър по…“,  по смисъла на чл. 42, ал. 1, т. 1, б. „а“ от Закона за висшето образование; 

 3. Области на висшето образование - ПМС № 125/24.06.2002 г.;

 4. Професионално направление – ПМС № 125/24.06.2002 г.;

 5. Минимален професионален опит – не се изисква или минимален ранг V младши;

 6. Да имат или да получат разрешение за достъп до класифицирана информация до ниво на сигурност „Поверително“ по Закона за защита на класифицираната информация (ЗЗКИ). Съгласно чл. 10д, ал. 4 от ЗДСл, актът за назначаване се издава в 14 дневен срок от получаването на разрешението за достъп, когато не е представен такъв документ.
     ІІ. Начин за провеждане на конкурса: 

1. Решаване на тест;

2.  Интервю.

ІІI. Описание на длъжността:

- Участва в цялостната работа на сектора, като се основава на нормативната уредба, заповедите и разпорежданията на ръководството на дирекцията и МВР;
- Подпомага ръководството при управлението на предоставените недвижими имоти;
- Участва при воденето и съхраняването на държавното имущество на МВР;
- Организира използването на обекти, свързани с дейностите на МВР;
- Участва в материално-техническото осигуряване на структурното звено;
- Подпомага дейността на началника на сектора по осигуряване на материално-техническото снабдяване и социално обслужване по отделни направления: транспорт, въоръжение, техника, вещево доволствие, стопански дейности, почивно дело, капитално строителство и ремонти, обществено хранене и др. в рамките на предоставените на структурата финансови средства и чрез централни доставки и разходи от висшестоящите структури и звена;
- Участва в подготовката и провеждането на процедури за обществени поръчки, съгласно изискванията на Закона за обществените поръчки;
- Изучава потребностите на структурата и служителите от материално-техническо осигуряване и социално обслужване по отделни видове  и ги обвързва със съответните заявки по определен ред за планиране в Министерството;
- Обработва, събира и систематизира информация  за заявките и изготвя предложение за материално-техническо за бюджетна прогноза и проектобюджет;
- На база утвърдения бюджет за материално-техническо осигуряване и социално обслужване и разчет за централни разходи и доставки, участва в организацията по изпълнението му;
- Подпомага началника на сектор да организира получаването, съхраняването, разпределянето на активите, осигурява тяхната поддръжка и следи за правилната им експлоатация;

- Подпомага началника на сектор да организира и осъществява доставки, услуги, строителство и ремонти за които не се изисква провеждане на процедури по реда за възлагане на обществени поръчки;
- Отговаря за стопанисването и правилната употреба на предоставените материално-технически средства и недвижима собственост. Участва в разработването на вътрешни правила за материално-техническото осигуряване и социално обслужване в съответната структура;
- Обработва, събира и систематизира информация за материално-техническото осигуряване в съответствие с поставените му задачи. Прави обосновани предложения за по -ефективното разпределение и използване на материалите, техническите, финансовите и други ресурси;
- Поддържа организационни връзки и взаимотношения с висшестоящите органи (структури) за финансиране и материално-техническото осигуряване, разработващи документи по планирането, разходване и отчитане на материално-техническите средства.
ІV. Граници (от - до) на заплатите, определени за длъжностите за степен 1 - от 610 лв. до 1600 лв., съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.
V. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДСл;

2. Декларация по чл. 17, ал. 3, т. 1 от НПКПМДСл - по образец;

3. Копие от документ за придобита образователно-квалификационна степен, допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копие от документи, удостоверяващи продължителността и областта на професионалния опит (при наличие на такъв);

5. Други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.
VІ. Място и срок за подаване на документите за участие:

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес odmvr-sofia@mvr.bg като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10-дневен от датата на публикуване на обявлението за конкурса, в сектор „Координация, административно и правно и правно обслужване и човешки ресурси” към отдел „Административен” при Областна дирекция на МВР – София, на адрес: град София, ул. „Гео Милев“ № 71, всеки работен ден от 14:00 до 17:00 часа. 
                       Телефони за допълнителна информация и справки – 02/9825179 и 02/9825197.
VІІ. Оповестяването на конкурса, списъците и други съобщения във връзка с конкурса ще бъдат обявени на електронната страница на дирекция „Човешки ресурси” – МВР, в Интернет и Интранет и на информационно табло на Областна дирекция на МВР – София, на адрес: град София, ул. „Гео Милев“ № 71.
Копие от обявлението да се изпрати на дирекция „Човешки ресурси“ - МВР и на Областна дирекция на МВР – София за сведение и изпълнение.

МИНИСТЪР:             п
                                                                                                                  Младен Маринов

